Joar Rørmark

Joar Rørmark (1935 - 2024) var en norsk kordirigent og musikklærer.

Han var født i Harstad og tok lærerutdanning og høyere kirkemusikkutdanning, Han ble deretter tilsatt som kirkeorganist i Oslo og som musikklærer ved Oslo lærerskole. I 1970 ble han tilsatt som lærer i musikkmetodikk ved Musikkonservatoriet i Oslo, og ved opprettelsen av Norges musikkhøgskole (NMH) i 1973 videreførte han dette arbeidet som førsteamanuensis.Ingrid Maria Hanken, Harald Jørgensen og Einar Solbu: Joar Rørmark (1935-2024) - Minneord i Ballade 4. des. 2024 og Aftenposten 13. des. 2024 

I tillegg til musikkundervisning var korvirksomhet en sentral del av hans virke. Han ble Nordstrand Musikkselskaps kor (etablert 1941) sin andre dirigent da han holdt pinnen fra 1963 til 1976.  I 1973 etterfulgte han Tor Skauge (1928–2010) som dirigent for Oslo Ungdomskor. I 1977 startet han Vinderen barnekor. Sammen med Carl Høgset (1941-2021) startet han i 1987 det prisbelønteDe vant  «Guido d'Arezzo» i 1990. Norges ungdomskor. I 1982 startet han Nordisk Kor og i 1989 stiftet han, sammen med sin kone Else Marit, Oslo Ny Ungdomskor som de dirigerte fram til slutten av 1990-tallet. Korene holdt et høyt nivå og var med på nasjonale og internasjonale korfestivaler og konkurranser, TV-opptredener, plateinnspillinger og konsertturneer.Anne Myklebust Odland, Kirsten Berger og Agathe Backer-Grøndahl: Minneord i Aftenposten 17. des. 2024

 Utmerkelser 
 1990 LindemanprisenLindemannprisen - I begrunnelsen for tildelingen heter det (sitat fra Sverre Dallands artikkel Tre fikk musikkpris i Aftenposten den 6. oktober 1990) «at det utrettelige og banebrytende arbeide han gjør for den almene musikkopplæring og musikkoppdragelse her i landet. Han har i hele sitt omfattende yrkesliv som lærer, lærerutdanner, kursholder og dirigent hatt et våkent - og samtidig kritisk - øye for musikkpedagogiske tendenser i andre land. Rørmark legger sterk vekt på at alle barn og unge må gis anledning til å utvikle sine evner til å oppleve og uttrykke seg gjennom musikk».

 Referanser 

Kategori:Fødsler i 1935
Kategori:Dødsfall i 2024
Kategori:Norske dirigenter
Kategori:Norske musikkpedagoger
Kategori:Førsteamanuenser ved Norges musikkhøgskole
Kategori:Personer fra Harstad kommune